**ŠIAULIŲ MIESTO SAVIVALDYBĖS TARYBA**

**SPRENDIMAS**

**DĖL ŠIAULIŲ MIESTO BENDROJO PLANO KOREGAVIMO**

**PATVIRTINIMO**

2022 m. vasario d. Nr. T - ........

Šiauliai

Vadovaudamasi Lietuvos Respublikos vietos savivaldos įstatymo 6 straipsnio 19 punktu, 16 straipsnio 2 dalies 32 punktu, Lietuvos Respublikos teritorijų planavimo įstatymo 27 straipsnio 1, 3 ir 6 dalimis, 39 straipsnio 3 dalimi ir atsižvelgdama į Valstybinės teritorijų planavimo ir statybos inspekcijos prie Aplinkos ministerijos 2022 m. sausio 20 d. Teritorijų planavimo dokumento patikrinimo aktą Nr. REG208538, Šiaulių miesto savivaldybės taryba n u s p r e n d ž i a:

1. Patvirtinti Šiaulių miesto bendrojo plano, patvirtinto Šiaulių miesto savivaldybės tarybos 2009 m. sausio 29 d. sprendimu Nr. T-1 „Dėl Šiaulių miesto bendrojo plano patvirtinimo“, koregavimą teritorijoje Jono Jablonskio g. 14 ir 16, Šiauliuose (priedas Teritorijų planavimo dokumentų registro informacinėje sistemoje, TPD Nr. K-RJ-29-21-195).

2. Įpareigoti:

2.1. planavimo organizatorių per 5 darbo dienas nuo šio sprendimo priėmimo dienos sprendimą ir juo patvirtintą teritorijų planavimo dokumentą pateikti įregistruoti ir paskelbti Lietuvos Respublikos teritorijų planavimo dokumentų registre;

2.2. Šiaulių miesto savivaldybės administracijos Bendrųjų reikalų skyrių šį sprendimą ir jo priedus (aiškinamąjį raštą ir brėžinius) skelbti Šiaulių miesto savivaldybės interneto svetainės dokumentų paieškos sistemoje.

3. Nustatyti, kad šio sprendimo 1 punktas ir juo patvirtintas teritorijų planavimo dokumentas įsigalioja kitą dieną po jo įregistravimo ir paskelbimo Lietuvos Respublikos teritorijų planavimo dokumentų registre.

Savivaldybės meras